## PROTOKOLI OSNOVNE ŠKOLE DOMAŠINEC

## DOK TRAJE PROGLAŠENA EPIDEMIJA COVID-19 VIRUSA

**U Domašincu, 02. rujna 2020. godine**

### 1. PROTOKOL ULASKA U ŠKOLU

#### DJELATNICI ŠKOLE

- u školu se ulazi s maskom

- dezinfekcija cipela na dezbarijeri (prema želji može se koristiti i radna obuća)

- kod ulaza u školu se mjeri temperatura beskontaktnim toplomjerom i upisuje u za to predviđenu listu, dezinfekcija mobitela

- stvari učitelji odlažu u zbornicu ili kabinet, a tehničko-administrativno osoblje u ured, ormarić ili spremište

#### UČENICI

- dolaze u maskama koje skidaju nakon ulaska u učionicu

- izbjegava se zadržavanje i grupiranje na ulasku u školu

- roditelji učenika razredne nastave izmjerenu temperaturu učenika upisuje za to predviđenu bilježnicu (o tome će se dogovoriti s učiteljica ma razredne nastave)

- učenici pri dolasku u školu moraju poštivati razmak od 1.5 m

- učenici pri ulasku dezinficiraju cipele na dezbarijeri

**MATIČNA ŠKOLA:**

**UČENICI RAZREDNE NASTAVE**

PRIJEPODNE:

7.20 – 7.30 - na glavni ulaz ulaze učenici 3. razreda, a na sporedni ulaz ulaze učenici 4. razreda

7.30 – 7.40 - na glavni ulaz ulaze učenici 1. razreda, a na sporedni ulaz ulaze učenici 2. razreda

POSLIJEPODNE:

12.50 – 13.00 - na glavni ulaz ulaze učenici 3. razreda, a na sporedni ulaz ulaze učenici 4. razreda

13.00 – 13.10 - na glavni ulaz ulaze učenici 1. razreda, a na sporedni ulaz ulaze učenici 2. razreda

- učenike dočekuje učiteljica koja ima prvi sat i vodi ih do garderobnih ormarića koji su ispred razreda, nakon odlaganja stvari učenici idu prati ruke (učenici 2. razreda na umivaonik u prizemlju (kod kuhinje), učenici 3. razreda na WC, a učenici 1. i 4. razreda na umivaonik u hodniku na katu škole)

- na kat se odlazi glavnim stepenicama (nasuprot ulaza), a s kata se odlazi pomoćnim stepenicama (između učionica 2. i 4. razreda)

**UČENICI PREDMETNE NASTAVE:**

PRIJEPODNE:

7.00 – 7.15 – na glavni ulaz ulaze učenici 7. razreda, a na sporedni ulaz ulaze učenici 5. razreda

7.15 – 7.25 – na glavni ulaz ulaze učenici 8. razreda, a na sporedni ulaz ulaze učenici 6. razreda

POSLIJEPODNE:

12.45 – 13.00 – na glavni ulaz ulaze učenici 7. razreda, a na sporedni ulaz ulaze učenici 5. razreda

13.00 – 13.10 – na glavni ulaz ulaze učenici 8. razreda, a na sporedni ulaz ulaze učenici 6. razreda

- učenike dočekuje učitelj koji ima prvi sat i vodi ih do garderobnih ormarića koji su u blizini razreda, nakon odlaganja stvari učenici idu prati ruke (učenici 8.a peru ruke u učionici, 8.b, 6.a na WC, učenici 5.a i 5.b na umivaoniku kod kuhinje, učenici 7.a, 7.b i 6.b na umivaoniku na katu kod učiteljskog WC-a)

- na kat se odlazi glavnim stepenicima (nasuprot ulaza), a s kata se odlazi pomoćnim stepenicama (između učionica 7.b i 6.b razreda)

**PODRUČNA ŠKOLA FLORIJANA ANDRAŠECA DEKANOVEC**

- učenici dolaze u školu u maskama koje skidaju nakon ulaska u učionicu

PRIJEPODNE:

7.35 – 7.45 – dolaze učenici 3. ili 4. razreda (ovisno o smjeni)

7.45 – 7.55 – dolaze učenici 1. ili 2. razreda (ovisno o smjeni)

POPODNE

12.35 – 12.45 – dolaze učenici 3. ili 4. razreda (ovisno o smjeni)

12.45 – 12.55 – dolaze učenici 1. ili 2. razreda (ovisno o smjeni)

- učenike dočekuje učiteljica koja ima prvi sat i vodi ih do garderobe, nakon odlaganja stvari učenici ulaze u učionicu gdje peru ruke i odlažu stvari

**PODRUČNA ŠKOLA TURČIŠĆE**

- učenici dolaze u školu u maskama koje skidaju nakon ulaska u učionicu

7.35 – 7.45 – dolaze učenici 1. i 3. razreda

7.50 – 8.00 – dolaze učenici 2. i 4. razreda

- učenike dočekuje učiteljica koja ima prvi sat i vodi ih do garderobe, nakon odlaganja stvari učenici odlaze na WC gdje peru ruke (torbe ostavljaju na garderobnom ormariću), nakon pranja ruku odlaze u učionicu

### 2. PROTOKOL PONAŠANJA U ŠKOLI ZA UČENIKE I UČITELJE

- u školi su svi dužni imati zaštitne maske i držati distancu od 1.5 m, osim učenika i učitelja u učionicama (izuzev učitelja predmetne nastave pri dolasku u razrednu nastavu)

- užina za učitelje koji nemaju nastavu i ostale djelatnike škole koji koriste školsku prehranu organizira se u hodniku škole za vrijeme trajanja 4. sata

**MATIČNA ŠKOLA**

**RAZREDNA NASTAVA**

- učenici su na početku prvog sata dužni pokazati učitelju koji ima prvi sat izmjerene vrijednosti temperature koje su roditelji upisali u za to dogovorene bilježnice

- nastavni sat traje 40 minuta, raspored je fleksibilan

- školskog zvona nema, satnica trajanja satova nalazit će se u učionici

- prije užine učitelj koji završava 2. sat vodi učenike na pranje ruku (2 . i 4. razred – umivaonik u prizemlju kod kuhinje; 3. razred u WC; 1. razred na umivaonik na katu)

- za vrijeme užine s učenicima su učitelji koji imaju 3. sat

- učitelji koji koriste školsku prehranu jedu u učionici s učenicima

- učenici mogu sa sobom imati vlastitu bočicu s vodom

- na WC učenici odlaze pod satom

- u WC-u ne smije istovremeno biti više od 2 učenika/ce

- obavezno prozori moraju biti „na kip“, preporučljivo što češće provjetravanje učionica

- prilikom prolaska po hodniku ne dodirivati nepotrebno ormariće, kvake, rukohvate

- pranje ruku nakon kihanja, kašljanja i sl.

- nastava informatike odvijat će se u informatičkoj učionici

- za dezinfekciju nastavnih pomagala zadužen je učitelj koji isto koristi (posebice informatička učionica)

- u učionicama se nalaze dezinficijensi za ruke koje učenici koriste prema potrebi

- učenici i djelatnici škole na hodnicima su dužni imati zaštitne maske

- učenici i učiteljice razredne nastave nisu dužni imati zaštitne maske u učionicama

**PREDMETNA NASTAVA**

- učenici prije početka prvog sata upisuju izmjerenu temperaturu (mjere je doma) na listu u razredu

- učionica 5.a – glazbeni jezik

- učionica 5.b – tjelesno zdravstvena kultura

- učionica 6.a – strani jezik

- učionica 6.b – matematika

- učionica 7.a – hrvatski jezik 1

- učionica 7.b – hrvatski jezik 2

- učionica 8.a – biologija

- učionica 8.b - geografija

- nastavni sat traje 40 minuta

- školskog zvona nema, satnica trajanja satova nalazit će se u učionici

- prije užine učitelj koji završava 2. sat vodi učenike na pranje ruku ovim redoslijedom

 - umivaonici u prizemlju kod kuhinje – 5.a, 5.b

 - u učionici– učenici 8.a

 - WC u prizemlju – 8.b, 6.a

 - umivaonici na katu – 7.a, 7.b, 6.b

- učitelji kucanjem na vrata obavještavaju učitelje u slijedećem razrednom odjelu da mogu krenuti prati ruke

- pod užinom s učenicima je učitelj koji ima 3. sat

- učitelji koji koriste školsku prehranu jedu u razredu s učenicima

- učenici mogu sa sobom imati vlastitu bočicu s vodom

- na WC učenici odlaze pod satom

- u WC-u ne smije istovremeno biti više od 2 učenika/ce

- obavezno prozori moraju biti „na kip“, preporučljivo što češće provjetravanje učionica

- prilikom prolaska po hodniku ne dodirivati nepotrebno ormariće, kvake, rukohvate

- pranje ruku nakon kihanja, kašljanja i sl.

- nastava informatike odvijat će se u informatičkoj učionici

- za dezinfekciju nastavnih pomagala zadužen je učitelj koji isto koristi (posebice informatička učionica)

- u učionicama se nalaze dezinficijensi za ruke koje učenici koriste prema potrebi

**PODRUČNA ŠKOLA FLORIJANA ANDRAŠECA DEKANOVEC**

- u školi su svi dužni imati zaštitne maske i držati distancu od 1.5 m, osim učenika i učitelja u razredu (izuzev učitelja predmetne nastave pri dolasku u razrednu nastavu)

- učenici su na početku prvog sata dužni pokazati učitelju koji ima prvi sat izmjerene vrijednosti temperature koje su roditelji upisali u za to dogovorene bilježnice

- nastavni sat traje 40 minuta, raspored je fleksibilan

- školskog zvona nema, satnica trajanja satova nalazit će se u učionici

- prije užine učenici peru ruke u učionicama

- učenici jedu u blagovaonici, prvo jedan razred, a nakon njega drugi

- za vrijeme užine s učenicima su učitelji koji imaju 3. sat

- učitelji koji koriste školsku prehranu jedu s učenicima

- učenici mogu sa sobom imati vlastitu bočicu s vodom

- na WC učenici odlaze pod satom

- u WC-u ne smije istovremeno biti više od 2 učenika/ce

- obavezno prozori moraju biti „na kip“, preporučljivo što češće provjetravanje učionica

- prilikom prolaska po hodniku ne dodirivati nepotrebno ormariće, kvake, rukohvate

- pranje ruku nakon kihanja, kašljanja i sl.

- nastava informatike odvijat će se u razredu

- za dezinfekciju nastavnih pomagala zadužen je učitelj koji isto koristi (posebice informatička učionica)

**PODRUČNA ŠKOLA TURČIŠĆE**

- u školi su svi dužni imati zaštitne maske i držati distancu od 1.5 m, osim učenika i učitelja u razredu (izuzev učitelja predmetne nastave pri dolasku u razrednu nastavu)

- učenici su na početku prvog sata dužni pokazati učitelju koji ima prvi sat izmjerene vrijednosti temperature koje su roditelji upisali u za to dogovorene bilježnice

- nastavni sat traje 40 minuta, raspored je fleksibilan

- školskog zvona nema, satnica trajanja satova nalazit će se u učionici

- prije užine učenici peru ruke u WC-u

- za vrijeme užine s učenicima su učitelji koji imaju 3. sat

- učenici i učitelji jedu u blagovaonici (prvo jedan razred pa drugi razred)

- učenici mogu sa sobom imati vlastitu bočicu s vodom

- na WC učenici odlaze pod satom

- u WC-u ne smije istovremeno biti više od 2 učenika/ce

- obavezno prozori moraju biti „na kip“, preporučljivo što češće provjetravanje učionica

- prilikom prolaska po hodniku ne dodirivati nepotrebno ormariće, kvake, rukohvate

- pranje ruku nakon kihanja, kašljanja i sl.

- nastava informatike odvijat će se u razredu

- za dezinfekciju nastavnih pomagala zadužen je učitelj koji isto koristi (posebice informatička učionica

### 3. PROTOKOL DOLASKA DRUGIH OSOBA

- školska vrata se nakon ulaska svih učenika zaključavaju (zaključava ih spremačica)

- ukoliko netko dolazi u školu mora pozvoniti na zvono na ulazu u školu

- spremačica otvara vrata

- osobe koje nisu učenici ili zaposelnici škole ulaze u slučaju potrebe sa zaštitnom maskom nakon što su dezinficirali cipele na dezbarijeri i dezinficirali ruke

- spremačica ih upisuje na evidencijsku listu sa svim potrebnim podacima (ime i prezime, izmjerena temperatura beskontaktnim toplomjerom, broj telefona i napomena kome osoba ide)

- roba se dostavlja na ulazu u školu gdje ju preuzima ili spremačica, ili domar ili kuharica

### 4. PROTOKOL IZLASKA IZ ŠKOLE

- učenici iz škole izlaze na način i na ulaze na koje su ušli u školu

- učenici prije izlaska na hodnik stavljaju zaštitne maske

- učitelj koji ima posljednji sat u razrednom odjelu dezinficira učenicima ruke, prati ih do garderobnih ormarića i ispraća ih iz škole

- pri izlasku iz škole potrebo je paziti da ne dolazi do kontakata između učenika iz različitih razreda

- djelatnici nakon završetka radnih obaveza odlaze iz škole nakon što su dezinficirali ruke i izmjerili temperaturu beskontaktnim toplomjerom

### 5. PROTOKOL PREUZIMANJA UDŽBENIKA

- udžbenike preuzimaju učenici prvog radnog dana

- roditelji kod kuće provjeravaju preuzete udžbenike te potpisuju Izjavu o primljenim udžbenicima

- učenik potpisanu izjavu donosi razredniku na slijedeći sat razrednika

- razrednik potpisane Izjave predaje u tajništvo

### 6. PROTOKOL U SLUČAJU SUMNJE NA ZARAŽENOST VIRUSOM COVID-19 U ŠKOLI

- ako učenik razvije simptome zaraženosti virusom COVID-19 tijekom boravka u ustanovi, učitelj odmah obavještava roditelje koji su dužni, u najkraćem mogućem roku, doći po dijete

- odmah po utvrđivanju simptoma učenik stavlja zaštitnu masku, a učitelj prati učenika do prostorije za izolaciju učenika

- u matičnoj školi prostorija za izolaciju je blagovaona učitelja, u Područnoj školi Florijana Andrašeca prostorija za izolaciju je kabinet, a u Područnoj školi Turčišće prostorija za izolaciju je zbornica

- Učitelj ili djelatnik škole koji prati učenika do prostorije za izolaciju ili je s njime u prostoriji za izolaciju mora imati zaštitnu masku, vizir, jednokratne rukavice i jednokratnu pregaču

- po odlasku učenika prostorija se dezinficira

- ravnateljica javlja nadležnom epidemiologu svako grupiranje osoba sa sumnjom na zaraženost virusom COVID-19 i svaku pojedinačnu infekciju koju roditelj ili djelatnik moraju najhitnije javiti ravnateljici

- kod pojedinačnog slučaja pojave simptoma koji mogu upućivati na zarazu virusom COVID-19, razredni odjel u pravilu nastavlja dalje s rado po modelu A, dok se kod prijavljenog grupiranja osoba sa znakovima bolesti postupa sukladno mišljenju epidemiologa

## 7. PROTOKOL PRI PRIJEVOZU UČENIKA

- učenici koji na nastavu dolaze školskim autobusom dužni su se u autobusu pridržavati mjera propisanih za javni prijevoz

- učenici kod ulaska u autobus, tijekom vožnje i kod izlaska iz autobusa dužni su održavati fizičku distancu i nositi zaštitnu masku

KLASA: 602-02/20-10/48

URBROJ: 2109-25-20-3

U Domašincu, 02. rujna 2020. godine

 Ravnateljica:

 Martina Kivač, mag. theol.